**ZA OBJAVO 13. MAJA 2025**

**Capri, primeren za ‘kralja’**

* Eric Cantona, obraz kampanje ob uvedbi Forda Caprija, je združil moči s Fordovim oblikovalskim oddelkom pri ustvarjanju Caprija po meri legendarnega nogometaša, znanega kot ‘Kralj Eric’.
* Povsem električni Ford Capri ima številne po meri zasnovane oblikovne podrobnosti, na katere sta vplivala Cantonova slikovita kariera in izjemno zanimiva osebnost.
* Notranjost Caprija se duhovito navezuje na slovite dogodke Cantonove življenjske poti, vključno s hudomušnim citatom in silhueto znamenitega ‘udarca’.

**Köln, 13. maja 2025** – Ford je danes predstavil edinstven Ford Capri,1 ki kultni slog in osebnost novega povsem električnega SUV-ja združuje s slogom in osebnostjo še ene ikone: nogometne legende Erica Cantone.

Ford je s Cantono sodeloval pri predstavitveni kampanji novega Caprija, ob praznovanju njegovega uspeha pa je legendarni nogometaš skupaj s Fordovim oblikovalskim studiem ustvaril enkratno različico Caprija.

Ta edinstveni Capri s številnimi oblikovalskimi detajli in posebnostmi, ki temeljijo na statusu, slogu in humorju nekdanjega francoskega nogometaša, je avto, kakršnega lahko vozi samo en človek.

Edinstvenega Caprija, izdelanega po natančnih specifikacijah z elementi po meri, sta Cantoni na slovesnosti na sedežu družbe Ford France predstavila Louis-Carl Vignon, predsednik družbe Ford Francija, in Thomas Morel, vodja oblikovanja zunanjosti pri Fordu Evropa, dogodka pa so se udeležili tudi zaposleni v družbi Ford Francija.

**Oblikovanje legende**

Izbrana skupina iz Fordove oblikovalske ekipe, vključno s Thomasom Morelom, vodjo oblikovanja zunanjosti za model Capri, se je sestala z Ericom Cantono, da bi se pogovorili o zamislih in konceptih, preden so se lotili ustvarjanja edinstvenega vozila. Ekipa je pripravila več konceptov, ki so črpali iz Cantonove nogometne kariere, pa tudi iz njegove svobodomiselne narave in ustvarjalnega duha.

Osnova je Capri RWD s podaljšanim dosegom z zunanjostjo v osupljivi barvi Signal Orange, zgodovinski Fordovi barvi, ki so jo v sedemdesetih letih prejšnjega stoletja uporabili za številna vozila, vključno z modelom Mark III Capri.

Na obeh bokih je šrafirana sijajna črna črta, ki se zaključi s številko sedem, številko dresa, ki jo je Cantona nosil pet sezon, ko je igral v Angliji. Od nosa do zadka po sredini avta poteka par sijajnih črnih dirkaških prog. Na sprednjem blatniku sta podpis Erica Cantone in logotip Ford Design, prav tako v črni bleščeči barvi.

Da bi zagotovili brezhiben končni videz, so celotno vozilo pred barvanjem očistili do gole lupine, črte, podpis in logotip pa za natančen in sijoč rezultat maskirali in pobarvali pred nanosom prozornega sloja.

Dodali so tudi edinstven zadnji spojler v sijajno črni barvi, ki poudarja Cantonove in Caprijeve športne lastnosti, sijajno črna sta tudi spodnji del sprednjega odbijača in napis CAPRI na zgornjem odbijaču. Enaindvajsetpalčna platišča iz lahke zlitine so lakirana v črni barvi s temno srebrno barvo na zunanjem obodu, ki poudari večplastni učinek dizajna.

Še eno prefinjeno referenco na Cantonov legendarni status najdemo na zadnjem stebričku, kjer je diskretna 3D-oznaka v obliki krone – poklon Cantonovemu vzdevku ‘Kralj Eric’.

Medtem ko zunanjost časti Cantonovo igralsko kariero, oblikovanje notranjosti odraža njegovo nagajivo osebnost. Na sredinski konzoli je nad držali za pijačo odstranljiv pokrov. Natisnjen je v 3D-tehniki in dodelan v poliranem pleksisteklu, na njem pa je citat Cantonovega stavka ob pripravah na predstavitev modela Capri: “*Ko koza sledi svojemu junaku v njegovem avtomobilu, je to zato, ker se vrača vladar dirkališča. Legenda se je vrnila.*” Napis je v signalno oranžni barvi in je osvetljen od zadaj, da se zasveti skupaj z osvetlitvijo kabine.

Na sprednjih vzglavnikih je tudi zabavna referenca na Cantonov najslavnejši trenutek z nogometnega igrišča – v tkanino je všita silhueta ‘kung-fu udarca’, ki ga je izvedel med igranjem v Angliji, in je bil upodobljen na naslovnicah medijev po vsem svetu.

Sedeži so odeti v oblazinjenje Feeltek Luxury Grain z oranžnimi šivi in dvojnimi črtami v barvi Signal Orange, ki se ujemajo z barvo zunanjosti. Po meri izdelane talne obloge so obrobljene z nubukom z oranžnimi šivi, z usnjem oblazinjen volan pa ima osrednjo prečko, lakirano v barvi Signal Orange.

**Nebeški par**

Cantona je bil izbran za idealnega ambasadorja predstavitve novega Caprija, saj se je pojavil v številnih viralnih videoposnetkih, objavah na družbenih omrežjih in medijskih dogodkih – ena legenda je napovedala vrnitev druge.

“Naš povsem električni Capri prinaša slog in navihanost – tako kot Eric na nogometnem igrišču – zato je bila to odlična priložnost, da ustvarimo posebno različico, ki je edinstvena za Cantono,” je povedal Amko Leenarts, direktor oblikovanja pri Fordu Evropa. “Capri kar prekipeva od uporniškega duha. In zato se seveda odlično ujema s ‘kraljem’.”

“Pravo veselje prihaja iz izražanja, pa naj bo to na nogometnem igrišču, platnu ali odru,” je dejal Cantona. “Ta Capri odraža številne vidike Cantone in si zasluži naziv ‘Legenda’.”

“Z veseljem sem sodeloval z Ericom pri pripravi predstavitve modela Capri, zato se mi je zdelo primerno, da to partnerstvo proslavimo z ustvarjanjem posebne različice, ki odraža njegov status, osebnost in nagajivega duha,” je povedal Morel.

# # #

1 Doseg do 627 km temelji na povsem napolnjeni bateriji modela Capri RWD s podaljšanim dosegom. Ocenjeni doseg po svetovno usklajenem preskusnem postopku za lahka vozila (WLTP). Navedeni podatki so namenjeni za primerjave z drugimi vozili, testiranimi po enakih tehničnih postopkih. Dejanski doseg se lahko razlikuje glede na dejavnike, kot so temperatura, način vožnje, profil poti, vzdrževanje vozila ter starost in stanje litij-ionske baterije.

### **O družbi Ford Motor Company**

### *Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega si Ford prizadeva za rešitve na področju mobilnosti v okviru programa Ford Next in zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 171.000 ljudi. Za več informacij o Fordu ter Fordovih izdelkih in storitvah obiščite spletno stran corporate.ford.com.*

|  |  |  |
| --- | --- | --- |
| **Stik:** | Katja Hvala |  |
|  | Summit motors Ljubljana +3861 25 25 116katja.hvala@summitmotors.si |  |
|  |  |  |
|  |  |  |